Új játékost igazol a Kaposvári KK | SONLINE
kosárlabda 2019. 08. 20. 15:12
Új játékost igazol a Kaposvári KK
Hock Gergő sérülését követően egyértelművé vált Kaposváron, hogy szükséges ötödik külföldi játékos szerződtetése.
A szerb Alekszandar Ponjavicsra esett a szakmai stáb választása. A bedobó nem lehet ismeretlen a kaposvári szurkolóknak, hiszen a 28 esztendős játékos az elmúlt idényt a Szedeák gárdájában töltötte. A 201 cm magas, 2-es és 3-as poszton is otthonosan mozgó Ponjavics korábban hazája bajnoksága mellett megfordult Szlovéniában, Franciaországban és Boszniában is.
Az elmúlt bajnokságban a szegediek színeiben 21 mérkőzésen 12.8 pontot és 6 lepattanót átlagolt, a somogyiak elleni három összecsapásán sorrendben 21, 20 és 12 pontot gyűjtött.
Ponjavics még a héten – a többi légióshoz, Jure Lalichoz, Rashun Davishez és Julien Norfleethez hasonlóan – csatlakozik a KKK keretéhez – derült ki a klub hivatalos honlapjáról.